ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 200.02 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.03 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,00,02,25,975
|
|
అందుబాటులోని నిల్వలు
|
|
7,03,49,830
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 200.02 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.03 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు ఇచ్చిన ఉచిత టీకా డోసులు 18 కోట్లు
రాష్ట్రాలు, కేంద్రపాలిత ప్రాంతాల దగ్గర కోటికి పైగా డోసుల నిల్వ
వచ్చే 3 రోజుల్లో రాష్ట్రాలకు అందనున్న 9 లక్షల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 18 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 16,89,27,797 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా కోటికి పైగా  టీకా డోసులు పంపిణీకి అందుబాటులో ఉన్నాయి. కొన్ని చోట్ల లోటు కనబడుతున్నప్పటికీ అది ఎక్కువ వాడకం లేదా వృధాను చూపుతోంది. సాయుధ దళాలకిచ్చిన టీకాల సంఖ్యను సమన్వయం చేసుకోకపోవటం కూడా కనిపించింది.
పైగా, మరో 9 లక్షల  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
గనుల మంత్రిత్వ శాఖ
బంగారంపై జియోలాజికల్ నివేదికల వివరాలు
గనుల మంత్రిత్వ శాఖ వద్ద అందుబాటులో ఉన్న సమాచారం ప్రకారం, జియోలాజికల్ సర్వే ఆఫ్ ఇండియా, మినరల్ ఎక్స్ప్లోరేషన్ కార్పొరేషన్ లిమిటెడ్  నుండి వివిధ రాష్ట్రాలకు 2015-16 ఆర్థిక సంవత్సరం నుండి అందజేసే రిసోర్స్ బేరింగ్ జియోలాజికల్ రిపోర్ట్ల వివరాలు అనుబంధంలో ఇవ్వడం జరిగింది. 2016-18లో ఎంఈసిఎల్ పై భారత్ కోలార్ గోల్డ్ ఫీల్డ్ వద్ద అన్వేషణ చేపట్టింది. టైలింగ్ డంప్స్ నుండి 24279 కిలోల బంగారాన్ని అంచనా వేసింది. అయినప్పటికీ, గనుల మంత్రిత్వ శాఖ సబార్డినేట్ కార్యాలయం ఇండియన్ బ్యూరో ఆఫ్ మైన్స్  చేపట్టిన బెనె -సియేషన్ అధ్యయనాలు, 54% బంగారం కంటెంట్ మాత్రమే తిరిగి పొందగలవని సూచిస్తుంది. వీటితో పాటు, ఖనిజ బంగారం కోసం జి4 స్థాయి అన్వేషణకు సంబంధించిన 42 జియోలాజికల్ మెమోరాండంలు కూడా వనరులను అంచనా వేయని రాష్ట్రాలకు అందజేయడం జరిగింది.
ఆంధ్రప్రదేశ్ ప్రభుత్వం అందించిన సమాచారం ప్రకారం, రాష్ట్ర ప్రభుత్వం వేలం ప్రక్రియను పూర్తి చేసి, నేషనల్ మినరల్ డెవలప్మెంట్ కార్పొరేషన్ లిమిటెడ్కు అనుకూలంగా చిగురుగుంట-బిస్నాథం గోల్డ్ బ్లాక్ కోసం లెటర్ ఆఫ్ ఇంటెంట్ను జారీ చేసింది.
అనుబంధం:
2015-16 ఆర్థిక సంవత్సరం నుండి సంబంధిత రాష్ట్ర ప్రభుత్వానికి జియోలాజికల్ సర్వే ఆఫ్ ఇండియా/ మినరల్ ఎక్స్ప్లోరేషన్ కార్పొరేషన్ లిమిటెడ్ ద్వారా అందించిన రిసోర్స్ బేరింగ్ జియోలాజికల్ రిపోర్టుల వివరాలు:
|
|
క్రమ సంఖ్య
|
|
రాష్ట్రం
|
|
జిల్లా
|
|
ఖనిజం పేరుబ్లాక్/బెల్ట్
|
|
అన్వేషణ దశ
|
|
Year of
Handing Over
|
|
1
|
|
ఝార్ఖండ్
|
|
తూర్పు సింఘ్భుమ్
|
|
జార్ఖండ్లోని తూర్పు సింగ్భూమ్ జిల్లా, భితార్ దరి బ్లాక్లో బంగారం కోసం ప్రాథమిక అన్వేషణ
|
|
జి3
|
|
03.06.2020
|
|
2
|
|
కర్ణాటక
|
|
తుముకూరు
|
|
కర్నాటకలోని తుమకూరు జిల్లా అజ్జనహళ్లి బ్లాక్- ఈ లో బంగారం కోసం సాధారణ అన్వేషణ.
|
|
జి2
|
|
28.06.2018
|
|
3
|
|
కర్ణాటక
|
|
తుముకూరు
|
|
అజ్జనహళ్లి బ్లాక్లో బంగారం కోసం విచారణ - జి, తుమకూరు జిల్లా, కర్ణాటక
|
|
జి2
|
|
25.04.2019
|
|
4
|
|
మధ్యప్రదేశ్
|
|
సిద్ధి
|
|
మధ్యప్రదేశ్లోని సిధి జిల్లా చకారియా బ్లాక్లో గోల్డ్ మినరలైజేషన్ కోసం సాధారణ అన్వేషణ.
|
|
జి2
|
|
02.01.2018
|
|
5
|
|
మధ్యప్రదేశ్
|
|
కట్ని
|
|
మధ్యప్రదేశ్లోని కట్ని జిల్లా, స్లీమనాబాద్ ప్రాంతంలోని ఇమాలియా బ్లాక్లో బంగారం, వెండి మరియు బేస్మెటల్ కోసం సాధారణ అన్వేషణ
|
|
జి2
|
|
02.01.2018
|
|
6
|
|
కర్ణాటక
|
|
హస్సన్
|
|
కేంపింకోటే బంగారం బ్లాక్
|
|
జి2
|
|
August 2017
కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి లోక్సభలో లిఖితపూర్వక సమాధానంలో ఈ సమాచారం అందించారు.
నౌకారవాణా మంత్రిత్వ శాఖ
భారత నౌకాశ్రయాల్లో సిబ్బంది మార్పు గురించి వివిధ సంస్థలతో సంభాషించిన - శ్రీ మన్ సుఖ్ మాండవీయ.
పరిస్థితి అనుకూలంగా మారడంతో చిక్కుకున్న భారతీయ నావికులను సత్వరమే తీసుకువస్తామని హామీ ఇచ్చిన - శ్రీ మాండవీయ.
భారతీయ నౌకాశ్రయాల్లో సిబ్బంది మార్పు / తరలింపు గురించి కేంద్ర షిప్పింగ్ శాఖ సహాయమంత్రి  శ్రీ మన్ సుఖ్ మాండవీయ షిప్ లైనెర్స్, ఓడ యజమానులు, షిప్పింగ్ కంపెనీలు, మారిటైమ్ అసోసియేషన్లు, నావికుల యూనియన్ల ప్రతినిధులతో వీడియో కాన్ఫరెన్స్ నిర్వహించారు. అంతర్జాతీయ జలాల్లో పనిచేస్తున్న, చిక్కుకుపోయిన భారతీయ నావికుల పరిస్థితిని ఆయన ఈ సందర్భంగా పునఃసమీక్షించారు.
విదేశాలలో చిక్కుకుపోయిన భారతీయ నావికుల వివరాలను భవిష్యత్ తరలింపు ప్రణాళిక కోసం అందజేయవలసిందిగా శ్రీ మాండవీయ ఆదేశించారు. పరిస్థితి అనుకూలించిన వెంటనే విదేశాలలో చిక్కుకున్న భారతీయ నావికులను సత్వరమే స్వదేశానికి తీసుకువస్తామని శ్రీ మాండవీయ వివిధ నావికుల సంఘాలకు హామీ ఇచ్చారు. సరకుల రవాణా సజావుగా జరగడానికి నావికుల ప్రాధాన్యతను శ్రీ మాండవీయ ప్రశంసించారు. కీలకమైన, క్లిష్ట పరిస్థితుల్లో నావికులు ఎదుర్కొన్న సవాళ్ళ గురించి శ్రీ మాండవీయ ప్రస్తావిస్తూ, అటువంటి పరిస్థితుల్లో వారు చేసిన కృషిని అభినందించారు.
భారత నౌకాశ్రయాల్లో నావికుల ప్రవేశం, నిష్క్రమణల ప్రక్రియ సులువుగా జరిగేటట్లు చూడాలని కూడా షిప్పింగ్ మంత్రిత్వశాఖ కు చెందిన అధికారులను శ్రీ మాండవీయ ఆదేశించారు.
ఈ వీడియో కాన్ఫరెన్స్ లో భారత జాతీయ ఓడ యజమానుల సంఘం ; మారిటైమ్ అసోసియేషన్ అఫ్ నేషన్ వైడ్ షిప్పింగ్ ఏజెన్సీస్ - ఇండియా ; భారత నావికుల జాతీయ యూనియన్ ; ది ఇండియన్ మారిటైమ్ ఫౌండేషన్ ; ది మారిటైమ్ యూనియన్ అఫ్ ఇండియా ; ది మారిటైమ్ అసోసియేషన్ అఫ్ షిప్ ఓనర్స్ షిప్ మేనేజర్స్ అండ్ ఏజెంట్స్  మొదలైన సంస్థలకు చెందిన ప్రతినిధులు పాల్గొన్నారు.
ప్రధాన మంత్రి కార్యాలయం
ప్రముఖ పురావస్తు శాస్త్రవేత్త శ్రీ బ్రజ్ బసి లాల్ మృతికి సంతాపం తెలిపి నివాళులర్పించిన ప్రధానమంత్రి శ్రీ నరేంద్ర మోదీ
ప్రముఖ పురాతత్వ శాస్త్రవేత్త బ్రజ్ బసి లాల్ మృతికి ప్రధానమంత్రి శ్రీ నరేంద్ర మోదీ సంతాపం తెలిపారు.
ఈ సందర్భంగా ప్రధానమంత్రి ఒక ట్వీట్ చేస్తూ,
శ్రీ బసి లాల్ గొప్ప వ్యక్తి. సంస్కృతి , పుతాతత్వ శాస్త్రానికి ఆయన అందించిన సేవలు గొప్పవి. గొప్ప మేధావిగా ఆయన గుర్తుండి పోతారు. వైభవోజ్వలమైన మన గత కాలంతో మనల్ని ఆయన అనుసంధానం చేశారు. వారి మృతి ఎంతో బాధాకరం. దివంగత బసిలాల్ కుటుంబ సభ్యులు, వారి స్నేహితుల వైపే నా ఆలోచనలు ఉన్నాయి.
ప్రధాన మంత్రి కార్యాలయం
మాత బ్రహ్మచారిణి ఆశీస్సులు అందరికీ దక్కాలని ఆకాంక్షించిన ప్రధాన మంత్రి
నవరాత్రి ఉత్సవాల లో రెండో రోజు న మాత బ్రహ్మచారిణి భక్తులు అందరి కి ఆ దేవత ఆశీస్సులు ప్రాప్తించాలని ప్రధాన మంత్రి శ్రీ నరేంద్ర మోదీ ఆకాంక్షించారు.
దేవత ప్రార్థన ల  పఠనాన్ని గురించిన ఓ సందేశాన్ని శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘ఈ రోజు మాత రెండో స్వరూపం అయిన మాత బ్రహ్మచారిణి ని పూజించేటటువంటి విశిష్టమైన రోజు. ఆమె తన భక్తజనం అందరికి శక్తి, సామర్థ్యం మరియు లక్ష్య సిద్ధి తాలూకు ఆశీర్వాదాల ను ఇవ్వాలని నేను ఆకాంక్షిస్తున్నాను. ఆమె ను గురించిన ఈ స్తోత్రం మీ కోసం..’’ అని పేర్కొన్నారు.
పౌర విమానయాన మంత్రిత్వ శాఖ
టెర్మినల్ భవనాల నిర్మాణ ఆకృతులపై ఏఏఐ రూపొందించిన పుస్తకాన్ని ఆవిష్కరించిన కేంద్ర పౌర విమానయాన,ఉక్కు శాఖ మంత్రి
సాంప్రదాయ, స్థానిక నిర్మాణఆకృతులకు ప్రాధాన్యత ఇస్తూ భవిష్యత్తులో వివిధ విమానాశ్రయాలలో టెర్మినల్ భవనాల నిర్మాణం
టెర్మినల్ భవనాల నిర్మాణ ఆకృతులపై ఏఏఐ రూపొందించిన కాఫీ టేబుల్ పుస్తకాన్ని ఈ రోజు కేంద్ర పౌర విమానయాన ,ఉక్కుశాఖ మంత్రి శ్రీ జ్యోతిరాదిత్య ఎం సింధియా ఈరోజు న్యూఢిల్లీలో ఆవిష్కరించారు. విమానాశ్రయాల టెర్మినల్ భవనాల నిర్మాణంలో ఉపయోగించిన సాంప్రదాయ, స్థానిక ఆకృతులను పుస్తకంలో పొందుపరిచారు. . 19 విమానాశ్రయాల టెర్మినల్ భవనాల చిత్రాలతో పుస్తకాన్ని రూపొందించారు. సాంప్రదాయ, స్థానిక నిర్మాణఆకృతులకు ప్రాధాన్యత ఇస్తూ భవిష్యత్తులో వివిధ విమానాశ్రయాలలో టెర్మినల్ భవనాల నిర్మాణం చేపట్టేందుకు సాగుతున్న ప్రయత్నాలకు అనుగుణంగా పుస్తకాన్ని రూపొందించారు.
దేశ వారసత్వాన్ని ప్రతిబింబించే విధంగా స్థానిక భారతీయ సాంప్రదాయ, స్థానిక కళకు ప్రాధాన్యత ఇస్తూ ఇకపై టెర్మినల్ భవనాల నిర్మాణం జరుగుతుంది.
విమానాల రాకపోకల్లో టెర్మినల్ భవనాల పాత్ర కీలకంగా ఉంటుంది. విమాన ప్రయాణం సాఫీగా, ఇబ్బందులు లేకుండా జరిగేందుకు సహకరించే వివిధ సేవలు టెర్మినల్ భవనంలో అందిస్తారు. ఒక నగరానికి విమానంలో వచ్చే వారికి టెర్మినల్ భవనం మొదటి అనుభూతి అందిస్తుంది. నగరంపై ప్రయాణీకులకు ఒక అవగాహన కల్పిస్తుంది. టెర్మినల్ భవనాలు ఇకపై సేవలు, సౌలభ్యం అందించే భవనాలుగా మాత్రమే కాకుండా ప్రయాణీకులకు విస్మయం, అద్భుత అనుభూతిని కలిగించే అద్భుతాలుగా నగరానికి మైలురాయిగా ఉండే విధంగా నిర్మించాలని పౌర విమానయాన మంత్రిత్వ శాఖ నిర్ణయించింది.
భారతదేశ సామాజిక, సాంస్కృతిక వైవిధ్యం,వారసత్వాన్నిప్రపంచానికి చాటి చెప్పాలని ప్రధానమంత్రి శ్రీ నరేంద్ర మోదీ నిర్ణయించారు. దీనికోసం స్వయంగా కృషి చేస్తున్న ప్రధానమంత్రి వివిధ మంత్రిత్వ శాఖలకు మార్గదర్శకాలు జారీచేశారు. ప్రధానమంత్రి శ్రీ నరేంద్ర మోదీ నుంచి స్ఫూర్తి పొందిన కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం సింధియా చర్యలు ప్రారంభించారు. ప్రయాణికులకు, చూసే వారికి భారతదేశ వారసత్వం సారాంశాన్ని తెలియజేసే విధంగా ఇప్పటికే పనిచేస్తున్న, భవిష్యత్తులో నిర్మించే టెర్మినల్ భవనాలలో భారతీయ వాస్తుశిల్పం నైపుణ్యాన్ని క్రియాత్మక సౌలభ్యంతో రంగ రించాలని శ్రీ జ్యోతిరాదిత్య ఎం సింధియా నిర్ణయించారు. వారసత్వ విలువలు, స్థానిక కళతో రూపుదిద్దుకునే టెర్మినల్ భవనాలు కేవలం భవనాలుగా మాత్రమే మదిలో కలకాలం గుర్తుండి పోయే విధంగా రూపుదిద్దుకుంటాయి.
శ్రీ జ్యోతిరాదిత్య సూచనల మేరకు టెర్మినల్ భవనాలను సంబంధిత నగరం రూపురేఖలు అనుగుణంగా నిర్మించడానికి ఎయిర్పోర్ట్స్ అథారిటీ ఆఫ్ ఇండియా కృషి ప్రారంభించింది. టెర్మినల్ భవనాలు కేవలం భౌతిక అంశాలుగా కాకుండా భారతదేశ సంస్కృతి, సంప్రదాయం, కళ ను ప్రబింబించే కట్టడాలు గా నిలుస్తాయి. టెర్మినల్ భవనాలు స్థానిక ప్రజల గౌరవ మర్యాదలు, జాతీయ స్ఫూర్తికి ప్రతీకగా ఉంటాయి.
పుస్తకావిష్కరణ కార్యక్రమంలో పౌర విమానయాన మంత్రిత్వ శాఖ కార్యదర్శి శ్రీ రాజీవ్ బన్సాల్, పౌర విమానయాన మంత్రిత్వ శాఖ ఓఎస్డీ శ్రీ చంచల్ కుమార్, బీసీఏఎస్ డీజీ శ్రీ జుల్ఫికర్ హసన్, డీజీసీఏ శ్రీ విక్రమ్ దేవ్ దత్, ఏఏఐ చైర్మన్ శ్రీ సంజీవ్ కుమార్ తదితరులు పాల్గొన్నారు.
ఆర్థిక మంత్రిత్వ శాఖ
అంతర్జాతీయ ద్రవ్యనిథి సంస్థ , ప్లీనరీ , ఫైనాన్షియల్ కమిటీ సమావేశంలో వీడియో కాన్ఫరెన్స్ ద్వారా పాల్గొన్న కేంద్ర ఆర్ధిక శాఖ మంత్రి నిర్మలా సీతారామన్
అంతర్జాతీయ ద్రవ్యనిధి సంస్థ , ఐఎంఎఫ్ బోర్డ్ ఆఫ్ గవర్నర్స్ ఫైనాన్షియల్ కమిటీ వర్చువల్ స్ప్రింగ్ సమావేశాలు- 2021లో కేంద్ర ఆర్ధిక, కార్పొరేట్ వ్యవహారాల శాఖ మంత్రి నిర్మలా సీతారామన్ ఈరోజు పాల్గొన్నారు. ఈ సమావేశానికి ఐఎంఎఫ్కు చెందిన 190 సభ్య దేశాల గవర్నర్లు, ప్రత్యామ్నాయ గవర్నర్లు హాజరయ్యారు.
ఈ సమావేశంలో ఐఎంఎఫ్ మేనేజింగ్ డైరక్టర్ గ్లోబల్ పాలసీ అజెండా , బోల్సటరింగ్ రికవరీ, కౌంటరింగ్ డైవర్జెన్స్ ఇతివృత్తంగా ఈ సమావేశంలో చర్చలు సాగాయి. ఐఎంఎఫ్సి సభ్యులు కోవిడ్ -19 మహమ్మారిని ఎదుర్కొనేందుకు తీసుకున్న
చర్యలు , ఆర్థిక రికవరీకి వీలు కల్పించేందుకు తీసుకున్న చర్యలను సమావేశం దృష్టికి తెచ్చారు.
అభివృద్ధిని వేగవంతం చేసేందుకు తక్కువ కార్బన్ కలిగిన ఆర్ధిక వ్యవస్థకు మారాల్సిందిగా జిపిఎ చేసిన సూచనను మార్కెట్లు, ఆర్ధిక వ్యవస్థలు రూపొందుతున్న తీరు, తక్కువ రాబడి కలిగిన ఆర్ధిక వ్యవస్థల నేపథ్యంలోంచి చూడాలని
ఆర్ధిక మంత్రి శ్రీమతి నిర్మాలా సీతారామన్ నొక్కి చెప్పారు.
తక్కువ కార్బన్ స్థాయిల ఆర్ధిక వ్యవస్థకు మారడానికి పడే ఆర్థిక పరివర్తన భారం, ఆయా దేశాలకు ఎక్కువగా ఉంటుందని, సానుకూల లాభాలు స్వల్పకాలంలో రాకపోవచ్చని ఆమె అన్నారు. దీనికి సంబంధించిన అంశాలపై దృష్టి అంతా సమానత్వానికి సంబంధించి అంగీకరించిన సూత్రాలు, వాతావరణ కార్యాచరణపై బాధ్యతకు అనుగుణంగా ఉండాలన్నారు.
కీలక ప్రాధాన్యత కోవిడ్ మహమ్మారిని అంతం చేయడం, ప్రపంచవ్యాప్తంగా వాక్సిన్ అందుబాటులోకి వచ్చేట్టు చేయడం, వైద్య పరమైన పరిష్కారాలకు పూచీ ఉండాలన్న ఐఎంఎఫ్ అభిప్రాయంతో కేంద్ర ఆర్ధిక మంత్రి నిర్మలా సీతారామన్ ఏకీభవించారు.
ఇండియాలో ప్రపంచంలోనే అతిపెద్ద వాక్సినేషన్ కార్యక్రమం జరుగుతున్నట్టు ఐఎంఎఫ్ కమిటికి తెలియాపరు. 2021 ఏప్రిల్ నాటికి 83.1 మిలియన్ డోస్లు వేసినట్టు తెలిపారు. అలాగే ఇండియా భారతదేశంలో తయారైన కోవిడ్ -19 వాక్సిన్ కు సంబంధించి 65 మిలియన్ డోసులను 80 దేశాలకు పంపినట్టు ఆమె తెలిపారు . ఇందులో 10 మిలియన్ డోస్లు గ్రాంటుగా ఉన్నాయన్నారు.
ఐఎంఎఫ్సి సంవత్సరానికి రెండు సార్లు సమావేశమౌతుంది. ఒకసారి ఫండ్ -బ్యాంక్ కు సంబంధించి ఏప్రిల్లో జరిగే సమావేశాలు కాగా రెండోది అక్టోబర్లో జరిగే సమావేశం. ఈ కమిటీ అంతర్జాతీయ ఆర్ధికవ్యవస్థపై ప్రభావం చూపే అంశాలను చర్చించి, ఐఎంఎఫ్కు అది చేయవలసిన పనిపై సూచనలు చేస్తుంది. కోవిడ్ -19 మహమ్మారి కారణంగా ప్రస్తుత ఏప్రిల్ సమావేశం వీడియోకాన్ఫరెన్స్ ద్వారా నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
ప్రధానమంత్రి గరీబ్ కల్యాణ్ ప్యాకేజ్  కోవిడ్ -19 పై పోరాడుతున్న ఆరోగ్య కార్యర్తల బీమా పథకానికి సంబంధించి ఇన్సూరెన్సు క్లెయిమ్ల పరిష్కారానికి, ఈ ప్రక్రియను గాడిలో పెట్టడానికి కొత్త విధానం
క్లెయిమ్లను జిల్లా కలెక్టర్ ధృవీకరించాలి. ఇన్సూరెన్సు కంపెనీ దానిని ఆమోదించి 48 గంటలలోగా పరిష్కరించాలి.
ఫ్రంట్లైన్ ఆరోగ్య కార్యకర్తల సంక్షేమం కేంద్ర ప్రభుత్వ అత్యున్నత ప్రాధాన్యతలోని అంశం
కోవిడ్ -19 పై పోరాటంలో భారత ప్రభుత్వం ముందు వరుసలో ఉంది. ఈ విషయంలో రాష్ట్రప్రభుత్వాలు కేంద్రపాలిత ప్రాంతాలకు ప్రభుత్వ మొత్తం విధానంలో భాగంగా కేంద్రం మద్దతునిస్తున్నది. ఈ కృషిలో భాగంగా కేంద్ర ప్రభుత్వం ఇప్పటికే ప్రధానమంత్రి గరీబ్ కల్యాణ్ ప్యాకేజ్  ఇన్సూరెన్స్ పథకాన్ని కోవిడ్ -19 పై పోరాడుతున్న ఆరోగ్య కార్యకర్తలకు 24-04-2021 నుంచి ఏడాది కాలానికి వర్తింప చేశారు.
ఫ్రంట్లైన్ ఆరోగ్య కార్యకర్తల భద్రత కేంద్ర ప్రభుత్వ అత్యంత ప్రాధాన్యతాంశాలలో ఒకటిగా ఉంది. అందువల్ల కేంద్ర ప్రభుత్వం ఇన్సూరెన్సు పాలసీని ఏడాదిపాటు పునరుద్ధరించింది, దీనివల్ల ఆరోగ్య కార్యకర్తలపై ఆధారపడినవారికి భద్రతను కొనసాగించడానికి వీలు కలుగుతుంది. ఈ ఆరోగ్య కార్యకర్తలు కోవిడ్ -19 పేషెంట్ల ఆరోగ్య సంరక్షణకోసం నియమింపబడినవారు.
కోవిడ్ -19 పై పోరాడుతున్న ఆరోగ్య కార్యకర్తలకు , ప్రధానమంత్రి గరీబ్ కల్యాణ్ ప్యాకేజ్  ఇన్సూరెన్సు పథకాన్ని 30.03.2020 నుంచి ప్రారంభించారు. తొలుత దీనిని 90 రోజులకు వర్తింప చేశారు. దీనికింద సమగ్ర వ్యక్తిగత ప్రమాద భీమా కవర్ 50 లక్షల రూపాయలవరకు ఆరోగ్య సంరక్షణ అందిస్తున్న వారందరికీ వర్తింపచేశారు. ఇందులో కమ్యూనిటీ హెల్త్ వర్కర్లు, కోవిడ్ -19 పేషెంట్ల సంరక్షణ కోసం ప్రభుత్వం నియమించిన ప్రైవేటు హెల్త్ వర్కర్లు, కోవిడ్ -19 పేషెంట్ల డైరక్ట్ కాంటాక్ట్లోకి వచ్చిన వారు.దాని ప్రభావానికి గురయ్యే రిస్క్ కలిగిన వారు ఉన్నారు.
ఈ పథకాన్ని న్యూ ఇండియా అస్సూరెన్సు కంపెనీ  ద్వారా అమలు చేయబడుతోంది. ఇప్పటివరకు ఈ ఇన్సూరెన్సు పాలసీని రెండు సార్లు పొడిగించారు.
ఇన్సూరెన్సు క్లెయిమ్లను ప్రాసెస్ చేయడంలో జాప్యం జరుగుతున్న విషయాన్ని రాష్ట్రాలు , ఇతర స్టేక్ హోల్డర్లు ప్రస్తావిస్తూ వచ్చాయి. ఈ జాప్యాలను తగ్గించడానికి , ఇన్సూరెన్సు క్లెయిమ్ల ను మరింత సులభతరం చేయడం, వీటిని ఒక పద్ధతిలో పెట్టడానికి క్లెయిమ్ల పరిష్కారానికి కొత్త వ్వవస్థను ప్రారంభించాలని నిర్ణయించారు. రాష్ట్రప్రభుత్వాలు, జిల్లా కలెక్టర్ స్థాయిలో తగిన జాగ్రత్తతో క్లెయిమ్లను ఆమోదింప చేయడానికి నిర్ణయించడం జరిగింది. క్లెయిమ్ల పరిష్కారానికి సంబంధించి ప్రతి కేసు ఈ పథకం ఎస్.ఒ.పి ప్రకారం క్లెయిమ్ ఉందో లేదో గమనించి జిల్లా కలెక్టర్ సర్టిఫై చేస్తారు. కలెక్టర్ ఇచ్చిన సర్టిఫికేట్ ఆధారంగా ఇన్సూరెన్సు కంపెనీ క్లయిమ్లను 48 గంటలలో పరిష్కరిస్తుంది. దీనికితోడు, ఏకరూపత, సత్వరం క్లెయిమ్ల పరిష్కారానికి వీలుగా జిల్లా కలెక్టర్ తగిన జాగ్రత్తలు తీసుకుని సెంట్రల్ గవర్నమెంట్ ఆస్పత్రులు, ఎఐఐఎంఎస్, రైల్వేలు తదితరాలకు సంబంధించిన క్లెయిమ్లు కూడా సర్టిఫై చేస్తారు.
ఆరోగ్య కుటుంబ సంక్షేమ మంత్రిత్వశాఖ ఇందుకు సంబంధించి అన్ని రాష్ట్రాలు, కేంద్ర పాలిత ప్రాంతాలకు సత్వరం అమలులోకి వచ్చే ఈ వ్యవస్థ గురించి సమాచారం అందజేసింది.
ప్రధాన మంత్రి కార్యాలయం
అంకుర సంస్థలు.. ప్రైవేట్ రంగాన్ని కేంద్ర ప్రభుత్వం వృద్ధిలో భాగస్వాములుగా పరిగణిస్తోంది: ప్రధానమంత్రి
ప్రపంచ సాంకేతిక పర్యావరణ వ్యవస్థలో భారతదేశం అనుమతులు, మినహాయింపులు కోరే తాత్కాలిక స్థాయి నుంచి నెమ్మదిగా పరిస్థితిని చక్కదిద్దుతూ నేడు యాజమాన్య భాగస్వామ్యం నిర్మించే స్థాయికి ఎదిగిందని ప్రధానమంత్రి శ్రీ నరేంద్ర మోదీ స్పష్టం చేశారు.
ఈ మేరకు ప్రధానమంత్రి కార్యాలయం ‘ఎక్స్’ ద్వారా పంపిన ఒక సందేశంలో:
“భారత ప్రభుత్వం అంకుర సంస్థలను, ప్రైవేట్ రంగాన్ని వృద్ధిలో భాగస్వాములుగా ఎలా పరిగణిస్తున్నదో వివరిస్తూ సాంకేతిక రంగ వ్యవస్థాపకులు బృందా కపూర్ ఒక వ్యాసం రాశారు. దీన్ని తప్పకుండా చదవండి!” అని పేర్కొంది.
జౌళి మంత్రిత్వ శాఖ
వస్త్రాలు, ఇతర జౌళి ఉత్పత్తుల ఎగుమతిపై పన్ను రాయితీ పొడిగింపునకు కేంద్ర మంత్రిమండలి ఆమోదం
‘కేంద్ర, రాష్ట్ర పన్నులు-రుసుములలో రాయితీ’ ని 2020 ఏప్రిల్ 1 నుంచి కొనసాగించేందుకు ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి ఆమోదం తెలిపింది. ‘ఎగుమతి చేసిన వస్తువులపై సుంకాలు-పన్నుల మినహాయింపు పథకం లో విలీనం చేసేదాకా ఈ రాయితీ కొనసాగింపు పథకం అమలులో ఉంటుంది. కేంద్ర జౌళి మంత్రిత్వ శాఖ ప్రకటించిన వస్త్రాలు, ఇతర జౌళి ఉత్పత్తుల ఎగుమతికి సంబంధించిన RoSCTL పథకం శాతాలు, మార్గదర్శకాలలో ఎలాంటి మార్పు లేకుండా 2020 ఏప్రిల్ 1 నుంచి RoDTEPలో అది విలీనమయ్యేదాకా కొనసాగుతుంది. ప్రస్తుతం ఏ ఇతర వ్యవస్థ కిందా లభించని పన్ను/సుంకాల రాయితీలను RoSCTL కింద మార్చి 31 తర్వాత కూడా కొనసాగించడం వల్ల జౌళిరంగం మరింత స్పర్థాత్మకం కాగలదన్న ఆశాభావం వ్యక్తమవుతోంది.
మైనారిటీ వ్యవహారాల మంత్రిత్వ శాఖ
గుర్తించిన మైనారిటీ వర్గాల సామాజిక-ఆర్థిక, విద్యా సాధికారత కోసం వివిధ పథకాలను అమలు చేస్తున్న మైనారిటీ వ్యవహారాల మంత్రిత్వ శాఖ
మైనారిటీలు సహా సమాజంలోని ఆర్థికంగా బలహీన, తక్కువ ప్రాధాన్యత కలిగిన వర్గాలతో పాటు ప్రతి వర్గం సంక్షేమం, అభ్యున్నతి కోసం కేంద్ర ప్రభుత్వం వివిధ పథకాలను అమలు చేస్తోంది. నైపుణ్యాభివృద్ధి & వ్యవస్థాపకత మంత్రిత్వ శాఖ, సామాజిక న్యాయం & సాధికారత మంత్రిత్వ శాఖ, జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళ & శిశు అభివృద్ధి మంత్రిత్వ శాఖ, గ్రామీణాభివృద్ధి మంత్రిత్వ శాఖ ద్వారా వివిధ సంక్షేమ పథకాలను అందిస్తోంది.
నోటిఫై చేసిన మైనారిటీ వర్గాల సామాజిక-ఆర్థిక, విద్యా సాధికారత కోసం వివిధ ఉపకార వేతనాలు, ఫెలోషిప్ పథకాలు సహా పలు పథకాలను కేంద్ర మైనారిటీ వ్యవహారాల మంత్రిత్వ శాఖ దేశవ్యాప్తంగా అమలు చేస్తోంది.
I నుంచి VIII తరగతులకు ప్రి-మెట్రిక్ స్కాలర్షిప్ పథకాన్ని 2022-23 నుంచి నిలిపివేయడం జరిగింది. విద్యా హక్కు  చట్టం-2009 ప్రతి చిన్నారికి ఉచిత & నిర్బంధ ప్రాథమిక విద్య  అందిస్తుంది. ఇతర కేంద్ర ప్రభుత్వ మంత్రిత్వ శాఖలు అమలు చేసే ఈ తరహా ఉపకార వేతన పథకాలతో ఈ పథకాన్ని సమన్వయం చేయడం కోసం సవరణ కూడా చేశారు.
యూజీసీ, సీఎస్ఐఆర్ జూనియర్ రీసెర్చ్ ఫెలోషిప్  పథకం అన్ని వర్గాల విద్యార్థులకు అందుబాటులో ఉంది. అంతేకాదు, సామాజిక న్యాయం & సాధికారత మంత్రిత్వ శాఖ అమలు చేస్తున్న షెడ్యూల్డ్ కులాలు, ఓబీసీల జాతీయ ఫెలోషిప్ పథకాలు, గిరిజన వ్యవహారాల మంత్రిత్వ శాఖ అమలు చేస్తున్న షెడ్యూల్డ్ తెగల జాతీయ ఫెలోషిప్ పథకం కిందకు మైనారిటీ వర్గాల విద్యార్థులు కూడా వస్తారు. ఉన్నత విద్య కోసం అందిస్తున్న వివిధ ఫెలోషిప్ పథకాలపై మౌలానా ఆజాద్ నేషనల్ ఫెలోషిప్  పథకం ప్రభావం పడుతున్న కారణంగా, 2022-23 నుంచి ఎంఏఎన్ఎప్ పథకాన్ని నిలిపివేయాలని కేంద్ర ప్రభుత్వం నిర్ణయించింది.
కేంద్ర మైనారిటీ వ్యవహారాల శాఖ మంత్రి శ్రీమతి స్మృతి జుబిన్ ఇరానీ ఈరోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
భారత ఎన్నికల సంఘం
'ఇంటర్నేషనల్ ఇన్స్టిట్యూట్ ఫర్ డెమోక్రసీ అండ్ ఎలక్టోరల్ అసిస్టెన్స్'  సలహాదారుల బోర్డులో చేరిన మాజీ సీఈసీ శ్రీ సునీల్ అరోరా
'ఇంటర్నేషనల్ ఇన్స్టిట్యూట్ ఫర్ డెమోక్రసీ అండ్ ఎలక్టోరల్ అసిస్టెన్స్'  సలహాదారుల బోర్డులో చేరడానికి భారత మాజీ చీఫ్ ఎలక్షన్ కమీషనర్ శ్రీ సునీల్ అరోరాను ఐడీఈఏ సలహాదారుల బోర్డులో ఆహ్వానించబడ్డారు. శ్రీ సునీల్ అరోరా గొప్ప నాయకత్వ అనుభవాన్ని, విజ్ఞానాన్ని మరియు నైపుణ్యాలు అంతర్జాతీయ సంస్థ యొక్క పనికి గణనీయంగా తోడ్పడుతాయి.
శ్రీ సునీల్ అరోరా అనేక రకాల నేపథ్యాల నుండి ప్రముఖ వ్యక్తులు, నిపుణులైన 15-సభ్యుల సలహాదారుల బోర్డు ద్వారా ఇన్స్టిట్యూట్కు తోడ్పాటు అందుతుంది. 'ఇంటర్నేషనల్ ఇన్స్టిట్యూట్ ఫర్ డెమోక్రసీ అండ్ ఎలక్టోరల్ అసిస్టెన్స్' , 1995లో స్థాపించబడింది. ఇది ప్రపంచవ్యాప్తంగా స్థిరమైన ప్రజాస్వామ్యానికి మద్దతు ఇచ్చే లక్ష్యంతో స్వీడన్లోని స్టాక్హోమ్లో ఏర్పాటు చేశారు. ఇది ఒక అంతర్ ప్రభుత్వ సంస్థ. అంతర్జాతీయ ఐడీఈఊ ప్రస్తుతం 34 సభ్య దేశాలను కలిగి ఉంది, ఇందులో అన్ని ఖండాల నుండి పెద్ద మరియు చిన్న, పాత మరియు కొత్త ప్రజాస్వామ్య దేశాలు ఉన్నాయి. ఐడీఈఏ
వ్యవస్థాపక సభ్యులలో భారతదేశం ఒకటి. శ్రీ సునీల్ అరోరా 2 డిసెంబర్ 2018 నుండి ఏప్రిల్ 12, 2021 వరకు భారతదేశ 23వ ప్రధాన ఎన్నికల కమిషనర్గా వ్యవహరించారు. శ్రీ అరోరా 1 సెప్టెంబర్ 2017న భారత ఎన్నికల కమిషనర్గా ఈసీఐలో చేరారు.
ఈసీఐలో శ్రీ సునీల్ అరోరా 42 నెలలకు పైగా పని చేశారు. ఈయన పదవీ కాలంలో భాగంగా ఉన్న.. 2019లో 17వ లోక్సభకు సాధారణ ఎన్నికలు జరిగాయి. 24 రాష్ట్రాల అసెంబ్లీ ఎన్నికలతో పాటుగా ఉప ఎన్నికలు, ద్వైవార్షిక ఎన్నికలు కూడా చాలా విజయవంతంగా నిర్వహించబడినాయి. శ్రీ అరోరా, 1980 బ్యాచ్ 'ఇండియన్ అడ్మినిస్ట్రేటివ్ సర్వీస్'  అధికారి, ఇంతకు ముందు భారత ప్రభుత్వం & రాజస్థాన్ రాష్ట్ర ప్రభుత్వంలో వివిధ కీలక విభాగాలకు నాయకత్వం వహించారు. శ్రీ సునీల్ అరోరా నాయకత్వంలో ఈసీఐ తన డిజిటల్ ప్రోగ్రామ్కు 930 మిలియన్ల కంటే ఎక్కువ మంది ఓటర్లతో కూడిన ఏకీకృత డేటాబేస్ను తయారు చేశారు. దేశవ్యాప్తంగా హెల్ప్లైన్ 1950ని సృష్టించడం ద్వారా పెద్ద తోడ్పాటును అందించింది. పౌరుల జాగృతికి గాను సహాయపడే మరో సాంకేతిక ఆవిష్కరణ - సీవిజిల్ యాప్ ఒక గొప్ప సాధనంగా మారింది, ఇది మోడల్ ప్రవర్తనా నియమావళిని ఉల్లంఘించిన కేసులను నివేదించడానికి ఎన్నికలకు వెళ్లే ప్రాంతాల్లోని పౌరులను అనుమతిస్తుంది. సీనియర్ సిటిజన్లు మరియు వికలాంగులు తమ ఇండ్ల నుండి ఓటు వేయడానికి పోస్టల్ బ్యాలెట్ సౌకర్యాన్ని కల్పించడంలో శ్రీ అరోరా చూపిన వ్యక్తిగత చొరవ చాలా ప్రశంసించనీయమైంది. ఎన్నికలను అందుబాటులోకి తీసుకురావడానికి మరియు అందరినీ కలుపుకొని పోయేలా హామీ ఇవ్వబడిన కనీస సౌకర్యాలకల్పనతో పాటుగా పోలింగ్ స్టేషన్లను గ్రౌండ్ ఫ్లోర్కు మార్చినట్లు కూడా ఆయన హామీ ఇచ్చారు.
ఎలక్ట్రానికల్ ట్రాన్స్మిటెడ్ పోస్టల్ బ్యాలెట్ సర్వీస్ ఓటర్లు తమ పోస్టింగ్ స్థలం నుండి ఓటు వేయడానికి ఉపయోగకరమైన సదుపాయంగా కూడా ఆవిషృతమైంది. ఎన్నికల నిర్వహణ సంస్థల మధ్య జ్ఞానాన్ని పంచుకోవడం ద్వారా ప్రపంచ వ్యాప్తంగా ప్రజాస్వామ్యాన్ని మరింత లోతుగా మరియు బలోపేతం చేయాలని ఈసీఐ గట్టిగా విశ్వసిస్తుంది. శ్రీ సునీల్ అరోరా హయాంలో అసోసియేషన్ ఆఫ్ వరల్డ్ ఎలక్షన్ బాడీస్  మరియు ఫోరమ్ ఆఫ్ ఎలక్షన్ మేనేజ్మెంట్ బాడీస్ ఆఫ్ సౌత్ ఏషియా  చైర్మన్గా పనిచేసినప్పుడు, ఈసీఐ సామర్థ్య నిర్మాణాన్ని మరింత మెరుగుపరిచేలా చేసింది. క్యుమెంటేషన్, పరిశోధన మరియు శిక్షణ కోసం న్యూ ఢిల్లీ నగరంలోని ఇండియా ఇంటర్నేషనల్ ఇన్స్టిట్యూట్ ఆఫ్ డెమోక్రసీ అండ్ ఎలక్షన్ మేనేజ్మెంట్లో సభ్యుని ఈఎంబీల మధ్య ఉత్తమ అభ్యాసాలు మరియు సామర్థ్యాన్ని పెంపొందించడం కోసం ఏ-వెబ్ కేంద్రం ఏర్పాటు చేయబడింది;
ప్రధాన మంత్రి కార్యాలయం
ఆసియా క్రీడల కాంపౌండ్ ఆర్చరీలో స్వర్ణ పతకం సాధించిన ఓజాస్ ప్రవీణ్ దేవ్తలేకు ప్రధాని అభినందన
ఆసియా క్రీడల కాంపౌండ్ ఆర్చరీ పురుషుల వ్యక్తిగత విభాగంలో స్వర్ణ పతకం సాధించిన ఓజాస్ ప్రవీణ్ దేవ్తలేను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల కాంపౌండ్ ఆర్చరీ పురుషుల వ్యక్తిగత విభాగంలో ఓజాస్ ప్రవీణ్ దేవ్తలే స్వర్ణం సాధించినందుకు నా అభినందనలు. అతని ఖచ్చితత్వం, దృఢ సంకల్పం, ఏకాగ్రత, మరోసారి సత్ఫలితమిచ్చి, మన దేశం గర్వించేలా చేశాయి” అని ప్రధానమంత్రి పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
దేశవ్యాప్తంగా ప్రారంభమైన ' నా నేల నా దేశం' కార్యక్రమం
నెహ్రూ యువ కేంద్రం, హైదరాబాద్ బేగంపేటలోని ప్రభుత్వ మహిళా డిగ్రీ కళాశాలలో నా నేల నా దేశం' కార్యక్రమం నిర్వహణ
దేశం కోసం ప్రాణాలర్పించిన ధైర్యవంతులకు నివాళులర్పించేందుకు దేశవ్యాప్తంగా "మేరీ మాతీ మేరా దేశ్-మిట్టి కో నమన్, వీరన్ కో వందన్" కార్యక్రమం ఈరోజు ప్రారంభమయింది. ప్రారంభించబడింది. ఈ నెల 30 వరకు కార్యక్రమం అమలు జరుగుతుంది. జాతీయ, రాష్ట్ర, గ్రామ, బ్లాక్ స్థాయిలతో పాటు స్థానిక పట్టణ సంస్థల స్థాయి వరకు కార్యక్రమాలను నిర్వహిస్తారు. స్వాతంత్ర్య సమరయోధులు, భద్రతా దళాలకు నివాళులు అర్పిస్తూ స్మారక ఫలకాలు లేదా శిలాఫలకాలను ఏర్పాటు చేయడం, అలాగే ధైర్యవంతుల త్యాగాలను గౌరవించే పంచ ప్రాణ్ ప్రతిజ్ఞ, వసుధ వందన్, వీరన్ కా వందన్ వంటి కార్యక్రమాలు ఉంటాయి.
దేశవ్యాప్త ప్రచారంలో భాగంగా నెహ్రూ యువ కేంద్రం, హైదరాబాద్ ఈరోజు బేగంపేటలోని ప్రభుత్వ మహిళా డిగ్రీ కళాశాలలో మేరి మట్టి మేరా దేశ్ - మిట్టి కో నమన్, వీరన్ కో వందన్ కార్యక్రమం నిర్వహించారు. ఈ సందర్భంగా సిఆర్పిఎఫ్ చాంద్రాయణగుట్ట అసిస్టెంట్ కమాండెంట్ శ్రీ ఎకె పాండే, సిఆర్పిఎఫ్ అసిస్టెంట్ కమాండెంట్ శ్రీ దీపక్, హవల్దార్ శ్రీ వినాయక పాండురంగంలను ఘనంగా సత్కరించారు. కార్యక్రమంలో జీహెచ్ఎంసీ కార్పొరేటర్ శ్రీమతి టి.మహేశ్వరి, కళాశాల అధ్యాపకులు, విద్యార్థులు పాల్గొన్నారు. ప్రచారంలో భాగంగా ప్రముఖులు, విద్యార్థులు మొక్కలు నాటి పంచప్రాణ ప్రతిజ్ఞ చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 174.24 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 3,32,918
మొత్తం కేసుల్లో క్రియాశీల కేసులు 0.78%
ప్రస్తుత రికవరీ రేటు 98.03%
గత 24 గంటల్లో 67,538 మంది కోలుకున్నారు. దీంతో, కోలుకున్నవారి మొత్తం సంఖ్య 4,19,10,984 కు పెరిగింది.
గత 24 గంటల్లో 30,757 కొత్త కేసులు నమోదయ్యాయి.
రోజువారీ పాజిటివిటీ రేటు 2.61%
వారపు పాజిటివిటీ రేటు 3.04%
గత 24 గంటల్లో చేసిన 11,79,705 కొవిడ్ పరీక్షలతో కలిపి ఇప్పటివరకు 75.55 కోట్ల పరీక్షలు చేశారు.
ప్రధాన మంత్రి కార్యాలయం
‘నా మట్టి-నా దేశం’ గీతం ప్రతి భారతీయుడి హృదయంలో ప్రతిధ్వనిస్తుంది
‘నా మట్టి-నా దేశం’ గీతంపై ప్రధానమంత్రి శ్రీ నరేంద్ర మోదీ ప్రశంసలు కురిపించారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“నా మట్టి-నా దేశం’ #MeriMaatiMeraDesh గీతం ప్రతి భారతీయుడి హృదయంలో ప్రగాఢంగా ప్రతిధ్వనిస్తుంది. మన ప్రియమైన దేశం కోసం ఎందరో మహనీయులు చేసిన త్యాగాలను ఇది గుర్తుచేస్తుంది. భవిష్యత్తరాలకు స్ఫూర్తినిచ్చే ఈ కార్యక్రమాన్ని మనమంతా సమష్టిగా విజయవంతం చేద్దాం” అని ప్రధానమంత్రి పేర్కొన్నారు.
(